JMT เซ็นสัญญาโอนสิทธิเรียกร้องในหนี้ด้อยคุณภาพมูลค่า 5 พันลบ.
JMT เซ็นสัญญาโอนสิทธิเรียกร้องในหนี้ด้อยคุณภาพ 2 บริษัทหนี้รวม 5 พันลบ.
23 ก.ย. 2558

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ระบุว่า เมื่อวันที่ 21 ก.ย.บริษัทได้ลงนามในสัญญาโอนสิทธิเรียกร้องในหนี้ด้อยคุณภาพของสินเชื่อส่วนบุคคลกับบริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS โดยสัญญามีมูลค่าหนี้ตามสิทธิ์ เท่ากับ 1.51 พันล้านบาท
นอกจากนี้เมื่อวันที่ 22 ก.ย. บริษัท บริหารสินทรัพย์ เจ จำกัด ซึ่งเป็นบริษัทย่อย ได้ลงนามในสัญญาโอนสิทธิเรียกร้องในหนี้ด้อยคุณภาพของสินเชื่อส่วนบุคคลและสินเชื่อเช่าซื้อรถยนต์ กับธนาคารธนชาต โดยสัญญามีมูลค่าหนี้คงค้างตามสิทธิ์ เท่ากับ 3.59พันล้านบาท ทั้งนี้ หากรวมกันทั้ง 2 บริษัทจะมีมูลค่าหนี้คงค้างตามสิทธิ์ประมาณ 5 พันล้านบาท